Ինչպես հայտնի է, Երևան քաղաքի ընդհանուր իրավասության դատարանի դատավոր Աննա Դանիբեկյանը սեպտեմբերի 10-ին բավարարել էր Հայկ Սարգսյանի պաշտպանի միջնորդությունն ու Սարգսյանի նկատմամբ որպես խափանման միջոց կիրառել գրավը։ 50 մլն դրամ գրավը վճարելուց հետո Սարգսյանն ազատ էր արձակվել «Նուբարաշեն» ՔԿՀ–ից։ Առաջին դատական նիստում որոշում է կայացվել գործով տուժող, «Կենտրոնի Կյաժ» մականունով Դավիթ Սիմոնյանին հաջորդ դատական նիստին բերման ենթարկել։ Ըստ դատարանի՝ տուժողը պատշաճ ծանուցվել էր դատական նիստի մասին, սակայն չի ներկայացել դատարան, ինչի պայմաններում նրան պետք է բերման ենթարկել։ Հայկ Սարգսյանի պաշտպանը նաև պահանջել է, որ դատարան ներկայացվի տուժողի հագուստը: